גיבתון שחור-ראש

גיבתון שחור-ראש (שם מדעי: Emberiza melanocephala) הוא ציפור שיר ממשפחת הגיבתוניים ואחד הגדולים במשפחה.

מאפיינים 
אורכו 16–18 ס"מ ומשקלו 28–33 גרם. זנבו ארוך. ראשו של הזכר שחור, ומכאן שמו. רוב גופו של זכר הגיבתון, לרבות גחונו, גרונו ועורפו, צהובים. גבו וזנבו ערמוניים. הנקבה אפורה עם פסים חומים. כמו שאר המינים במשפחה, הוא עף בלהקות גדולות כדי לחפש את המזון המועדף עליו - זרעים וגרגירי תבואה.

הגיבתון שחור-הראש מקנן בעיקר לאורך החוף המזרחי של הים האדריאטי. קיימות גם אוכלוסיות מקננות גדולות בסלובניה, איטליה, ואלבניה. מקנן גם בישראל ובאיראן. אזורי הקינון הצפוניים מגיעים עד סיביר. בחורף רוב הפרטים נודדים למערב ומרכז הודו. הנדידה הארוכה ביותר שנמדדה על ידי טיבוע עומדת על 7,000 ק"מ. כמו כן תועדה נדידה של 1,000 ק"מ בשבעה ימים.

חי בגנים, כרמים וסבכי שיחים. ניזון מזרעים ומצמחים. עונת הרבייה היא ממאי עד יוני. הזכר בונה את קנו בשיחים צפופים. הקן מורכב מדשא, עלים, צמר ועשבים שונים. הנקבה מטילה 4–5 ביצים, והביצים נדגרות במשך 13–15 ימים על ידי בני הזוג לסירוגין.

קישורים חיצוניים

הערות שוליים 

טקסונים שתוארו בידי ג'יובאני אנטוניו סקופולי
ארץ ישראל: גיבתוניים
גיבתוניים
בעלי חיים שתוארו ב-1769